Krejcir is régtig siek, sê dokter | Nuus24
Krejcir-bedrogsaak: Aanklagte teruggetrek Krejcir: Saak van roof uitgestel
Johannesburg – Die Tsjeggiese sakeman Radovan Krejcir is régtig siek, het sy dokter, Marian Tupy, aan 'n Sondagkoerant gesê.Tupy het voorheen erken dat hy versekeringsdokumente vervals het sodat Krejcir 'n uitbetaling van R4,5 miljoen vir blaaskanker kon kry.Die dokter het egter aan Sunday Times gesê die blaaskanker diagnose was nie 'n leuen nie.Die aanklagte van bedrog wat verband hou met Krejcir se versekeringseis is in April in die Johannesburgse landdroshof voorwaardelik teen hom teruggetrek.Die staat het die aanklagte teruggetrek omdat ander sake in die hooggeregshof daarmee bots.Vroeër vandeesmaand is 'n aanklag van gewapende roof teen Krejcir en twee medebeskuldigdes in die Pretoriase landdroshof uitgestel. Die drie word daarvan beskuldig dat hulle 'n selfoonwinkel in Pretoria-Wes beroof het. Hulle is in Februarie op borgtog vrygelaat.– Volg Nuus24 op Twitter